पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली से आगरा के बीच चलने वाली आगरा इंटरसिटी एक्सप्रेस समेत मथुरा-गाजियाबाद शटल को रेलवे ने कैंसिल कर दिया है। माना जा रहा है कि ट्रेनों में यात्रियों की संख्या बहुत कम हो गयी थी। साथ ही कोरोना संक्रमण की रफ्तार भी बढ़ रही है। ऐसे में यात्रियों को सुरक्षित रखने के लिए रेलवे ने ये कदम उठाया है।
रेलवे सूत्रों से मिली जानकारी के अनुसार, आगरा इंटरसिटी एक्सप्रेस काे आगामी आदेश तक के लिए रद्द कर दिया है। ये ट्रेन फरीदाबाद-पलवल सेक्शन की लाइफलाइन माानी जाती है। मथुरा से दिल्ली तक नौकरी करने वाले लोग इसी ट्रेन से सफर करते हैं। खासकर इस ट्रेन का फायदा पलवल से फरीदाबाद और बल्लभगढ़ आने जाने वालों को मिलता है।
लोग समय पर अपनी ड्यूटी पर पहुंच जााते हैं। वहीं दूसरी ओर पिछले दिनों शुरू की गई 04419/04420 मथुरा गाजियाबाद शटल को कैंसिल कर दिया है। बताया जा रहा है कि उक्त ट्रेनों में यात्रियों की संख्या न के बराबर है। दूसरा कारण काेरोना संक्रमण भी है। ऐसे में जो यात्री उक्त ट्रेनों से सफर करते हैं वह अपने निजी साधनों के सहारे की गंतव्य तक पहुंच पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn